Kuula

"Kuula" on Ott Leplandi viies singel tema teiselt stuudioalbumilt "Laulan ma sind". Laul anti digitaalse singlina välja 25. jaanuaril 2012. Loo meloodia on loonud Ott Lepland, sõnad on kirjutanud Aapo Ilves. Laul võitis konkursi Eesti Laul 2012 ja osales 2012. aasta Eurovisiooni lauluvõistlusel Bakuus, saavutades kuuenda koha. Laulu viisi kirjutas Ott Otsa-koolis viibides. Hiljem kirjutas meloodiale sõnad Aapo Ilves. Laul pidi algselt avaldatama Liis Lemsalu debüütalbumil, kuid Ott otsustas seda ise laulda. Oma lugudest on see Oti üks suurimaid lemmikuid. Laulu sai esimesena kuulda suhtlusportaalis Facebook 26. oktoobril 2011. Loost on tehtud nii inglis-, vene- kui ka hispaaniakeelne versioon.. 15. detsembril tehti saates "Ringvaade" avalikuks konkursi Eesti Laul 2012 20 poolfinalisti. "Kuula" osales loosi tahtel konkursi esimeses poolfinaalis, mis toimus 18. veebruaril. Žürii ja televaatajate häälte tulemusena pääses laul ka 3. märtsil toimunud Eesti Laul 2012 finaalkontserdile, millest "Kuula" väljus võitjana. Laulu poolt hääletas superfinaalis 67% hääletajaist, teisele kohale jäänud Lenna Kuurmaa laulu "Mina jään" eelistas 33% vaatajaist. Laul esindas Eestit 2012. aasta Eurovisiooni lauluvõistlusel Bakuus. Eesti esines 24. mail toimunud teises poolfinaalis, kus "Kuula" kõlas neljateistkümnendana. Otti toetas Eurovisioonil taustalauljana Marvi Vallaste. Eesti esinduslaul pääses poolfinaalist edasi ja kõlas laupäeval, 26. mail finaalis loosi tahtel üheteistkümnendana. Teises poolfinaalis saavutas "Kuula" 100 punktiga 4. koha ning finaalis hääletati laul 120 punktiga 6. kohale. Kõige kõrgemad hinded, 10 punkti, andsid Eestile finaalkontserdil Island, Soome, Slovakkia ja Prantsusmaa. 8 punkti tuli Leedult, Rootsilt ja Lätilt. 6. koha on varasematel Eurovisioonidel pälvinud ka Eesti esinduslaulud "Diamond of Night" ja "Rändajad". Ott Leplandi ja Marvi Vallastet toetasid Bakuus moraalselt vokaalseadja Kadri Koppel ning kontsertide ajal ka varasem Eurovisiooni võitja Tanel Padar. Digitaalne singel "Kuula" (Eurovisiooni versioon) – 2:56 EP "Kuula" (Eurovisiooni versioon) – 2:56 "Escucha" (hispaaniakeelne versioon) – 2:56 "Слушай" (venekeelne versioon) – 2:57 "Hear Me" (ingliskeelne versioon) – 2:55 Ott on laulu esitanud ETV iga-aastases heategevussaates "Jõulutunnel", ETV saates "Terevisioon" ja Rock Cafés toimunud kontserdil. Laul pälvis nii raadio Uuno 2012. aasta esisajas esikoha kui ka raadio Elmari aasta laulu tiitli. . Raadio 2 "Aastahitt 2012" hääletuse kolmas. Ott Lepland: "Kuula" on üks minu lemmikumaid laule etv.err.ee Välja otsitud 2. veebruar 2012 Estonia: Ott Lepland performs English version of Kuula eurovision.tv Välja otsitud 19. aprill 2012 "Selgusid võistluse "Eesti Laul 2012 poolfinalistid" ERR, 15. detsember 2011 "Loositi võistluse "Eesti Laul" poolfinaalide koosseisud" ERR, 12. jaanuar 2012 Selgusid esimesed Eesti Laulu finalistid Elu24.ee, 18. veebruar 2012 ""Eesti laulu" võitis Ott Lepland" Õhtuleht, 3. märts 2012 "Loositi Eurovisiooni esinemisjärjekord" Eurovisioon.ee 20. märts 2012 http://eurovisioon.elu24.ee/852942/eesti-paases-eurovisiooni-finaali http://www.eurovision.tv/page/baku-2012/about/shows/final Elmari TOP 10 nädal 6 elmar.ee. Välja otsitud 16. veebruar 2012 Eesti Top 40 (14. nädal) uuno.ee. Välja otsitud 16. aprill 2012 Uuno Chart (11. nädal) uuno.ee. Välja otsitud 23. märts 2012 Sky Plus Top 40: 17. nädal skyplus.fm. Välja otsitud 25. mai 2012 Õhtulehe TOP 10 nädal 11 ohtuleht.ee Välja otsitud 19. märts 2012 Raadio Elmar aasta laul on «Kuula» Elu24.ee Välja otsitud 31. detsember 2012 Uuno Top 100 uuno.ee Välja otsitud 31. detsember 2012 Puhas vuuk R2 AH-l: Põhja-Tallinn riisus TOP 5s lausa kolm kohta! Adele "Skyfall" võitis välismaistest! Publik.delfi.ee, 4.jaanuar 2013 Laulusõnad @ Sasslantis Eesti Laul 2012 @ ERR.ee Ott Lepland - Kuula (Live @ ETV Jõulutunnel 2011) Ott Lepland - "Kuula" (Estonia) 2012 Eurovision Song Contest Official Preview Video